**ZAPISNIK**

**s 33. sjednice Školskog odbora II GIMNAZIJE - SPLIT, održane dana 05. veljače 2025. godine u uredu ravnateljice s početkom u 13:00 sati.**

Nazočni članovi:

1. A. N., predsjednice Školskog odbora
2. K. Š., zamjenica predsjednice Školskog odbora
3. A. G. L., član
4. Đ. V.-S., član
5. L. A., član
6. M. K. A., član

Ostali nazočni: ravnateljica i tajnica škole.

Izočni član: E. K. opravdao svoj izostanak.

Predsjednica Školskog odbora A. N., prof. započela je sjednicu u 13:00 sati, pozdravila prisutne te predlaže sljedeći

**D n e v n i r e d:**

**1. Verifikacija zapisnika s 32. sjednice Školskog odbora II GIMNAZIJE – SPLIT**

**2. Usvajanje prijedloga Statuta II GIMNAZIJE - SPLIT**

**3. Usvajanje Financijskog izvještaja za razdoblje od 1.1.2024. do 31.12.2024.**

**4. Razno**

Dnevni red je jednoglasno usvojen.

Svi relevantni dokumenti s pozivom dostavljeni su svim članovima Školskog odbora te su ispunjeni zakonski okviri za raspravu o njima.

**Ad.1.)** Predsjednica Školskog odbora zamolila je očitovanje o Zapisniku s prethodne 32. sjednice Školskog odbora II GIMNAZIJE - SPLIT. Članovi Školskog odbora jednoglasno su usvojili Zapisnik s 32. sjednice Školskog odbora.

**Ad.2.)** Predsjednica Školskog odbora zamolila je očitovanje na usvajanje prijedloga teksta Statuta II GIMNAZIJE – SPLIT, predložen od strane ravnateljice Škole kako bi se isti mogao dostaviti Osnivaču radi dobivanja prethodne suglasnosti. Pravni temelj za donošenje Statuta je donošenje Zakona o izmjenama i dopunama Zakona o odgoju i obrazovanju u osnovnoj i srednjoj školi, objavljen u Narodnim novinama broj 156/23, koji je stupio na snagu 04.01.2024. godine. Prijedlog teksta Statuta II GIMNAZIJE – SPLIT proslijeđen je članovima ŠO-a na uvid.

Nakon uvida u prijedlog teksta Statuta II GIMNAZIJE – SPLIT, Školski odbor jednoglasno donosi

**O D L U K A br. 1**

usvaja se prijedlog teksta Statuta II GIMNAZIJE – SPLIT, predložen od strane ravnateljice Škole, na sjednici Školskog odbora od dana 05. veljače 2025. godine, te se dostavlja osnivaču:

Splitsko-dalmatinskoj županiji radi dobivanja prethodne suglasnosti na isti.

**Ad.3.)** Predsjednica Školskog odbora zamolila je očitovanje na usvajanje Financijskog izvještaja za razdoblje od 1.1.2024. do 31.12.2024. Navedeni izvještaj i detaljna pojašnjenja gđe A. Ć., računovotkinje II GIMNAZIJE - SPLIT dostavljeni su članovima ŠO-a na uvid. Nakon uvida u Financijski izvještaj za razdoblje od 1.1.2024. do 31.12.2024. ŠO donio je:

**O D L U K A br. 2**

jednoglasno je usvojen Financijski izvještaj za razdoblje od1.1.2024. do 31.12.2024.

**Ad.4.) a.** Ravnateljica Škole je izvijestila članove Školskog odbora da je od strane Ministarstva znanosti, obrazovanja i mladih donesen Protokol o kontroli ulaska i izlaska u školskim ustanovama. Sukladno protokolu, donesena je i Odluka o imenovanju školskog sigurnosnog tima.

**b.** Predsjednica Školskog odbora zamolila je očitovanje na usvajanje Odluke o provođenju izvanredne revizije knjižničnog fonda II GIMNAZIJE – SPLIT. ŠO donio je:

**O D L U K A br. 3.**

Jednoglasno je usvojena Odluka o provođenju izvanredne revizije knjižničnog fonda.

Predsjednica Školskog odbora zahvalila se nazočnim članovima Školskog odbora na suradnji i sudjelovanju na sjednici.

Sjednica je završila u 14:00 sati.